system
Răspunde în limba română, în stilul Wikipedia, cat mai corect gramatical.
user
Ce detalii ai despre Liga Hanseatică?
assistant
Liga Hanseatică (în , în norvegiană: Hansaen, în olandeză: de Hanze, în poloneză: Hanza, în suedeză: Hansan) a fost o alianță militară și comercială a orașelor de la Marea Nordului până la Marea Baltică, începând cu Evul Mediu târziu (secolul al XIII-lea) până în secolul al XVII-lea. La ultima conferință a Hansei, desfășurată la Lübeck în anul 1669, au participat doar nouă orașe: Lübeck, Hamburg, Brema, Braunschweig, Gdansk, Hildesheim, Colonia, Osnabrück și Rostock.

Numele Hansei s-a păstrat în denumirile oficiale ale orașelor Hamburg (Hansestadt Hamburg) și Brema (Hansestadt Bremen, cu statut de land federal), precum și în denumirea companiei Lufthansa (în traducere: Hansa Aerului sau Hansa Aeriana 

 Istoric 

Istoricii au căzut de comun acord că originea Ligii trebuie coroborată cu fondarea orașului Lübeck, care s-a petrecut în 1158/1159, după cucerirea zonei care aparținuse anterior contelui de Schauenburg și Holstein de către Henric Leul, ducele Saxoniei.

Expedițiile comerciale, raidurile și pirateria au fost comune zonei Baltice din timpuri străvechi. Spre exemplu, marinarii din Gotland navigaseră atât de departe, încât până și orașul Novgorod le era relativ accesibil. Totuși, comerțul interstatal din nordul Europei, și în special din Marea Baltică, a fost practic nesemnificativ până la constituirea Hansei, dată după care a început să se desfășoare la o scară majoră.

Orașele germane obținuseră controlul asupra comerțului din Marea Baltică cu o relativă ușurință pentru mai bine de un secol, între anii 1120-1250, timp în care Lübeck a devenit nodul central al rețelei comerțului maritim care conecta toate zonele adiacente Mării Nordului și Mării Baltice. Apogeul hegemoniei orașului liber Lübeck s-a petrecut în secolul al XV-lea. Visby, unul din puternicele centre comerciale ale zonei, a refuzat în 1358 să devină membru al Ligii Hanseatice întrucât navigatorii acestui oraș dominaseră Baltica înaintea constituirii Hansei. Una din tacticile de succes pe care marinarii Visby-ului o aplicaseră, înainte de existența Hansei, fusese ideologia monopolistică, concept cu ajutorul căreia au eliminat competiția navigatorilor din insula Gotland.

 Membri ai Ligii Hanseatice 
 Cercul Vend și Pomeranian 

  Lübeck  (orașul conducător)
 Hamburg
 Lüneburg
 Rostock
 Stade
 Stettin (Szczecin, acum în Polonia)
 Stralsund
 Wismar
 Kiel

 Cercul Saxonia, Turingia și Brandenburg 

 Braunschweig (în dialectul saxon: Brunswiek), orașul conducător
 Berlin
 Brandenburg
 Bremen
 Erfurt
 Frankfurt (Oder)
 Goslar
 Magdeburg, orașul conducător

 Cercul Polonia, Prusia, Livonia și Suedia 

 Danzig (Gdańsk, orașul conducător)
 Breslau (Wrocław-ul de azi, acum în Polonia)
 Dorpat (Tartu)
 Fellin (Viljandi)
 Elbing (Elbląg)
 Königsberg (Kaliningrad, din exclava de azi a Rusiei)
 Reval (Tallinn)
 Riga
 Stockholm
 Thorn (Toruń)
 Visby
 Cracovia

 Cercul Rinului, Westfalia, Olanda 

 Köln 
 Roermond
 Deventer
 Dortmund
 Breckerfeld
 Groningen
 Kampen
 Osnabrück
 Soest

 Membri care aveau drept de control și de ținere a evidenței (Kontore) 
 Kontore principale 

 Bergen - Bryggen
 Bruges sau Brügge 
 Londra - Steelyard
 Novgorod

 Kontore secundare 

 Anvers 
 Boston
 Damme
 Edinburgh
 Hull
 Ipswich
 King's Lynn
 Kaunas
 Newcastle
 Poloțk
 Pskov (în latina medievală: Plescovia)
 Great Yarmouth
 York
 Vreamont

 Alte orașe cu o comunitate hanseatică 

 Anklam
 Arnhem
 Bolsward
 Brandenburg
 Cesis (Wenden)
 Chełmno (Kulm)
 Doesburg
 Duisburg
 Einbeck
 Göttingen
 Greifswald
 Goldingen (Kuldiga)
 Hafnarfjord (Hafnarfjörður)
 Halle
 Harlingen
 Hannover
 Herford
 Hildesheim
 Hindeloopen
 Kalmar
 Kokenhusen (Koknese)
 Lemgo
 Merseburg
 Minden
 Münster
 Narwa (Narva)
 Nijmegen
 Paderborn
 Pernau (Pärnu)
 Perleberg
 Quedlinburg
 Salzwedel
 Smolensk
 Stargard Szczeciński (Stargard)
 Stendal
 Turku (Åbo)
 Tver
 Ventspils
 Wolmar (Valmiera)
 Wesel
 Wiburg (Vyborg)
 Windau (Ventspils)
 Zutphen
 Zwolle

 Versiunile moderne ale Ligii Hanseatice 

În 1980, foștii membri ai Ligii Hanseatice au întemeiat o "Hansă Nouă" în orașul olandez Zwolle. Această ligă modernă invită toți membrii și toate orașele care au avut un trecut hanseatic. În 2012, Noua Ligă avea 187 de membri, 12 din ei fiind orașe rusești (între care, Novgorod). Noua Hansă încurajează și dezvoltă legături de afaceri, turismul și schimburi culturale. 

Cartierul general se regăsește în orașul german Lübeck. Președintele de azi al Noii Ligi Hanseatice e domnul Bernd Saxe, primarul orașului Lübeck. La fiece an, unul din orașele-membre ale Noii Hanse găzduiește festivalul mondial "Zilele Ligii Moderne Hanseatice". 

În 2006, localitatea englezească King's Lynn s-a alăturat Hansei. În 2012, tot din Anglia, a venit rândul localității Hull, apoi în 2016, Boston.  

O altă structură hanseatică modernă a apărut în februarie 2018, când miniștrii de finanțe: danez, estonian, finlandez, irlandez, leton, lituanian, olandez și suedez s-au adunat pentru a semna un tratat . Documentul reflectă "viziunile și valorile comune ale acestor țări pentru punerea la punct a UEM-ului".  

 Vezi și 
  Tesalocrație

 Referințe 

 Bibliografie în limba engleză 
  P. Dollinger The German Hansa (1970, retipărită în 1999); 
  E. Gee Nash The Hansa'' (1929, retipărită în 1995, Barnes and Noble)

Legături externe 

 Hanseatic Towns Network — În toate limbile Hansei

Fondări în 1267
Desființări în 1862
^ 
Eponime ale asteroizilor
!